Forloren Espresso: april 2014
I butikken har jeg et lille udvalg af gode sager fra Andersen Bakery.
I forgrunden ses de lækre Danablu horn. En skøn blanding af behersket skarphed fra osten, karamelliseret sødme, indpakket i et lækkert brød med valnødder. Danablu horn er et specielt godt match til en kop Kieni kaffe med dens fantastiske solbær-aroma som komplimenterer osten perfekt!
Indsendt af Niels kl. 13.19 Ingen kommentarer:
Jeg bruger gode kværne til den kaffe jeg serverer i butikken, og jeg kværner gerne de bønner som du køber hos mig, men hvis du virkelig vil have bedre kaffe, må du anskaffe en kværn og kværne kaffebønnerne inden du tilbereder kaffen derhjemme. Kaffe kværnet i går er ikke friskkværnet og har tabt mange flygtige smagsstoffer!
Uanset hvorfra du køber dine kaffebønner; supermarked eller specialbutik, så vil kaffe kværnet umiddelbart før brygning løfte smagen markant.
I butikken* sælger jeg den lille Hario Slim kværn. Det er ikke verdens bedste kværn, men den er rigtigt fin og har nogle stærke sider: Den er lavet af plastik, rustfrit stål og keramik så den kan let vaskes, den er lille og kan let tages med på ferien, man får lidt motion når man kværner, prisen på 295 kr. til at overkomme - og så opnår man, ikke mindst, et kvantesprings forbedring af kaffesmagen hvis man ikke tidligere selv har kværnet.
Indsendt af Niels kl. 19.56 Ingen kommentarer:
Clever Coffee Dripper er en let måde at tilberede god kaffe, uden at skulle bekymre sig om hældeteknik og tilhørende specialudstyr.
Man bruger et almindeligt 104/1x4 filter, hælder bønner og vand i tragten, og lader kaffen trække som ved stempelkande. Når der er gået en passende tid, sættes tragten på en kop/kande, og kaffen løber igennem. Man får en dejlig kaffe som minder lidt om det man får fra en stempelkande, dog uden bundfald og med lettere rengøring, hvilket vil glæde mange.
Du kan købe en Clever Coffee Dripper i butikken* for 199,- kr.
Tip: Brug kaffe som er kværnet til almindelig sort filterkaffe og brug et bleget filter af god kvalitet -som foldes langs kanten, og overhældes med varmt vand inden brug.
Indsendt af Niels kl. 18.17 Ingen kommentarer:
Indsendt af Niels kl. 17.59 Ingen kommentarer:
Alt viste sig at være på plads lørdag den 19. april, så jeg besluttede at holde åbent ca 4 timer fra klokken 12 til 16.
Det var en dejlig blød opstart, som naturligvis resulterede i, at jeg opdagede flere ting som lige skal finjusteres - men det bliver noget jeg vil gøre løbende.
Denne video giver et panorama af butikken få minutter inden jeg åbnede:
Indsendt af Niels kl. 17.56 Ingen kommentarer: